CELEX: 32005D0009
Language: et
Date: 2004-12-29 00:00:00
Title: 2005/9/EÜ: Komisjoni otsus, 29. detsember 2004, ühenduse ühisseisukoha kohta, mis käsitleb põllumajanduse ühiskomitee otsust, millega muudetakse Euroopa Liidu ja Šveitsi Konföderatsiooni vahelise põllumajandustoodetega kauplemise kokkuleppe 7. lisa 1. liite punkti B alapunkti 9

6.1.2005   
            
            
               ET
            
            
               Euroopa Liidu Teataja
            
            
               L 4/12
            
         
      KOMISJONI OTSUS,
   
   29. detsember 2004,
   ühenduse ühisseisukoha kohta, mis käsitleb põllumajanduse ühiskomitee otsust, millega muudetakse Euroopa Liidu ja Šveitsi Konföderatsiooni vahelise põllumajandustoodetega kauplemise kokkuleppe 7. lisa 1. liite punkti B alapunkti 9
   (2005/9/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu ja komisjoni 4. aprilli 2002. aasta otsust 2002/309/EÜ, Euratom, (1) teadus- ja tehnikakoostöö kokkuleppe suhtes Šveitsi Konföderatsiooniga seitsme kokkuleppe sõlmimise kohta, eeskätt põllumajandustoodetega kauplemist, (2) eriti artikli 5 lõike 2 alapunkti 4,
   ning arvestades järgmist:
   
               (1)
            
            
               Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi “põllumajanduskokkulepe”) jõustus 1. juunil 2002.
            
         
               (2)
            
            
               Põllumajanduskokkuleppe artikliga 6 luuakse põllumajanduse ühiskomitee, kelle ülesanne on käesoleva kokkuleppe haldamine ning selle laitmatu toimimise kindlustamine.
            
         
               (3)
            
            
               Kooskõlas põllumajanduskokkuleppe artikli 6 lõigetega 4 ja 7 võttis põllumajanduse ühiskomitee (edaspidi “ühiskomitee”) 21. oktoobril 2003 vastu oma töökorra (3) ja moodustas töörühmad, mis on vajalikud põllumajanduskokkuleppe (4) lisade haldamiseks. Veinisektori toodete töörühm kogunes, et arutada 7. lisaga ja selle rakendamisega seotud küsimusi vastavalt kokkuleppe 7. lisa artikli 27 lõikele 1 ning esitada ühiskomiteele ettepanekuid 7. lisa liidete kohandamise kohta vastavalt kokkuleppe 7. lisa artikli 27 lõikele 2. Artikliga 11 sätestatakse, et ühiskomitee võib teha otsuseid 1. ja 2. lisa ja kokkuleppe teiste lisade liidete muutmise kohta.
            
         
               (4)
            
            
               Ühendus peab sõnastama komisjoni seisukoha liidete muutmise kohta, mille ühiskomitee vastu võtab.
            
         
               (5)
            
            
               Komisjon on pädev võtma vastu ühisseisukoha 7. lisa liidete kohandamise kohta.
            
         
               (6)
            
            
               Käesoleva otsusega ettenähtud meetmed on kooskõlas veinituru korralduskomitee arvamusega,
            
         ON TEINUD JÄRGMISE OTSUSE:
   Artikkel 1
   Ühenduse sõnastatud komisjoni seisukoht, mille Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe artikli 6 alusel moodustatud põllumajanduse ühiskomitee vastu võtab, põhineb põllumajanduse ühiskomitee otsuse eelnõul, mis on lisatud käesolevale otsusele.
   Artikkel 2
   Ühenduse delegatsiooni juhil põllumajanduse ühiskomitees on luba võtta ühenduse nimel vastu otsuseid. Põllumajanduse peadirektoraadi pädevusse kuuluvates küsimustes on see luba antud üksuse juhile, kes vastutab kahepoolsete suhete eest Šveitsiga.
   
      Brüssel, 29. detsember 2004
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 114, 30.4.2002, lk 1.
   
      (2)  EÜT L 114, 30.4.2002, lk 132. Kokkulepet on viimati muudetud ühise veterinaarkomitee otsusega nr 1/2004 (ELT L 160, 30.4.2004, lk 116, parandus ELT L 212, 12.6.2004, lk 72).
   
      (3)  21. juulil 2003. aastal vastu võetud nõukogu ühisseisukoht. Ühiskomitee 21. oktoobri 2003. aasta otsus nr 1/2003 töökorra vastuvõtmise kohta (ELT L 303, 21.11.2003, lk 24).
   
      (4)  21. juulil 2003. aastal vastu võetud nõukogu ühisseisukoht. Ühiskomitee 21. oktoobri 2003. aasta otsus nr 2/2003 töörühmade moodustamise kohta ja nende rühmade pädevuse heakskiitmise kohta (ELT L 303, 21.11.2003, lk 27).
   
      LISA
      
         Ettepanek
         EUROOPA ÜHENDUSE JA ŠVEITSI KONFÖDERATSIOONI VAHELISE PÕLLUMAJANDUSTOODETEGA KAUPLEMISE KOKKULEPPE ALUSEL MOODUSTATUD PÕLLUMAJANDUSE ÜHISKOMITEE OTSUSE nr... KOHTA,
         xx. ………… …,
         mis käsitleb 7. lisa 1. liite punkti B alapunkti 9
         (…/…/…)
         ÜHISKOMITEE,
         võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, eriti selle artiklit 11,
         ning arvestades järgmist:
         
                     (1)
                  
                  
                     Kõnesolev kokkulepe jõustus 1. juunil 2002.
                  
               
                     (2)
                  
                  
                     7. lisa näeb ette veinisektori toodetega kauplemise lihtsustamise.
                  
               
                     (3)
                  
                  
                     7. lisa artikli 27 lõike 1 alusel arutab töörühm kõiki 7. lisa rakendamisega seotud küsimusi ning esitab komiteele eelkõige ettepanekuid 7. lisa artikli 27 lõike 2 alusel 7. lisa liidete ajakohastamise kohta.
                  
               
                     (4)
                  
                  
                     7. lisa 1. liite punkti B alapunktiga 9 kehtestatakse Šveitsist imporditud veinide saatedokument vastavalt kokkuleppe algversiooni 1. liite punkti B alapunktile 9.
                  
               ON TEINUD JÄRGMISE OTSUSE:
         Artikkel 1
         7. lisa 1. liite punkti B alapunkti 9 tekst asendatakse käesoleva otsuse lisa tekstiga.
         Artikkel 2
         Käesolevat otsust kohaldatakse alates 1. oktoobrist 2004.
         
            Brüssel, …
            
               
                  Põllumajanduse ühiskomitee nimel
               
               
                  esimees
               
               Aldo LONGO
               
            
            
               
                  Šveitsi delegatsiooni juht
               
               … …
            
         
      
      
         LISA